उनके हिंदुत्व पर भरोसा नहीं, 2014 में भाजपा ने हमारी पीठ में छुरा घोंपा था
Shiv Sena Vs BJP Hindutva; Aditya Thackeray targets BJP महाराष्ट्र के पूर्व मुख्यमंत्री उद्धव ठाकरे के बेटे आदित्य ठाकरे ने मंगलवार को भारतीय जनता पार्टी पर निशाना साधते हुए कहा भाजपा और हमारा हिंदुत्व अलग है।
महाराष्ट्र के पूर्व मुख्यमंत्री उद्धव ठाकरे के बेटे आदित्य ठाकरे ने मंगलवार को भारतीय जनता पार्टी (BJP) पर राज्य में दंगे भड़काने का आरोप लगाया। हैदराबाद की गीतम यूनिवर्सिटी में उन्होंने कहा कि हमारे हिंदुत्व की परिभाषा एकदम साफ है। हम भाजपा के हिंदुत्व में भरोसा नहीं करते हैं।
उन्होंने कहा कि लोग क्या खाते हैं, इस पर हम उन्हें जिंदा नहीं जलाते हैं। अगर ये भाजपा का हिंदुत्व है, तो यह न मुझे स्वीकार है, न मेरे पिता को, न मेरे दादा को और न ही महाराष्ट्र की जनता को। ठाकरे गुट के नेता ने कहा कि 2014 में हमारे साथ गठबंधन तोड़कर भाजपा ने हमारी पीठ में छुरा घोंपा था।
भाजपा को बालासाहेब की विचारधारा की परवाह नहीं
आदित्य ने कहा कि भाजपा को हिंदुओं की परवाह नहीं है। जब उसने हमसे गठबंधन तोड़ा हम तो तब भी हिंदू थे। और कश्मीरी पंडितों के बारे में क्या? दुनिया की सबसे बड़ी हिंदुत्ववादी पार्टी कश्मीरी पंडितों के बारे में क्यों नहीं बोल रही है? आज भी घाटी में कश्मीरी पंडितों को मारा जा रहा है, जिसकी वजह से वे लोग घाटी से बाहर सुरक्षित स्थानों पर ट्रांसफर की मांग कर रहे हैं। आदित्य ने आगे कहा कि अगर भाजपा मेरे दादाजी बालासाहेब ठाकरे की हिंदुत्व की विचारधारा की परवाह करती, तो वह उनकी बनाई पार्टी को खत्म करने की कोशिश नहीं करती।
राम मंदिर बनाने का आदेश सुप्रीम कोर्ट का, सरकार का नहीं
आदित्य ठाकरे ने राम मंदिर को लेकर कहा कि अयोध्या में राम मंदिर केंद्र सरकार की वजह से नहीं बन रहा है। अगर आपको ऐसा लगता है तो आप गलत सोच रहे हैं। राम मंदिर बनने का आदेश सुप्रीम कोर्ट ने दिया है, केंद्र सरकार ने नहीं।
एकनाथ शिंदे हमारी पार्टी के लिए खतरा नहीं
आदित्या से पूछा गया कि एकनाथ शिंदे और भाजपा में से कौन उनकी पार्टी के लिए बड़ा खतरा है। इस पर आदित्य ने कहा कि उन्हें नहीं लगता कि एकनाथ शिंदे उनकी पार्टी के लिए खतरा हैं। उन्होंने आगे कहा कि भाजपा से उनकी पार्टी का कोई पर्सनल विवाद नहीं है।
ये खबरें भी पढ़ें...
अलका लांबा ने पवार-अडाणी की फोटो शेयर की:कहा- डरे हुए लालची लोग अपने फायदे के लिए तानाशाह सत्ता के गुण गा रहे
'डरे हुए लालची लोग ही आज अपने निजी हितों के चलते तानाशाह सत्ता के गुण गा रहे हैं। देश के लोगों की लड़ाई एक अकेला राहुल गांधी लड़ रहा है। पूंजीपति चोरों से भी और चोरों को बचाने वाले चौकीदार से भी'। कांग्रेस नेता अलका लांबा ने अपने सोशल मीडिया हैंडल पर यह पोस्ट डाली है। इसके साथ ही उन्होंने NCP नेता शरद पवार और गौतम अडाणी की तस्वीर भी शेयर की है। पूरी खबर पढ़ें...
किरेन रिजिजू बोले- लोकतंत्र की हत्‍या 1975 में हुई थी:आगे कभी ऐसा नहीं होगा
केंद्रीय कानून मंत्री किरेन रिजिजू ने कहा कि भारत में लोकतंत्र की हत्या सिर्फ एक बार 1975 में हुई थी। जैसा 1975 में हुआ, उसके बाद फिर कभी नहीं हुआ और आगे भी ऐसा कभी नहीं होगा। हम कानून में भरोसा करते हैं। देश में लोकतंत्र की भावना जिंदा है। पूरी खबर यहां पढ़े...